ROMÂNIA                                                                                                             
JUDEŢUL TIMIŞ

MUNICIPIUL TIMIŞOARA                                                                               

PRIMĂRIA

NR.SC2005-
REFERAT

privind propunerea de desemnare a reprezentantului 

Consiliului Local al Municipiului Timişoara în Consiliul Director al Clubului Sportiv ”Fotbal Club Universitar Politehnica Timişoara” 
                În conformitate cu prevederile art.20 din Statutul Clubului Sportiv ”Fotbal Club Universitar Politehnica Timişoara”, alegerea sau modificarea componenţei membrilor Consiliului Director se face de către Adunarea Generală prin vot, pentru validare fiind necesară unanimitatea membrilor activi ai Clubului. 
                Totodată Consiliul Director este format dintr-un număr impar de membri, între 5 şi 9, din care, un membru reprezintă Consiliul Local al Municipiului Timişoara, iar unul reprezintă Consiliul Judeţean Timiş, atâta timp cât aceştia au calitatea de membri activi. Alegerea şi confirmarea membrilor care reprezintă Consiliul Local al Municipiului Timişoara şi Consiliul Judeţean Timiş se face numai la solicitarea consiliilor respective exprimate prin hotărâre.

                Având în vedere cele de mai sus propunem desemnarea domnului Viceprimar ADRIAN ORZA în calitate de reprezentant al Consiliului Local al Municipiului Timişoara în cadrul Consiliului Director al Clubului Sportiv ”Fotbal Club Universitar Politehnica Timişoara”
PRIMAR,
Dr. Ing. GHEORGHE CIUHANDU

                                                  Avizat juridic,
                                                   MIRELA LASUSCHEVICI
